Savea se bril nou hier om te bly | Netwerk24
23 Januarie 2020 09:44
Ardie Savea met die bril wat opslae gemaak het in die Wêreldbeker-toernooi in Japan verlede jaar. Foto: Getty Images
Volgens 'n berig op nzherald.co.nz sal Savea met dié bril vir die Hurricanes speel sodra hy van 'n knieoperasie herstel het. Dít sal moontlik eers in die tweede helfte van vanjaar se Superrugby-reeks wees.
Savea het besluit om dié bril verlede jaar in Japan as beskerming te dra omdat die sig in sy een oog besig was om te verswak. Die lense van die bril het in Japan se bedompige hitte egter toegewasem en hy het dit nie lank gedra nie.
"Dit was waarskynlik die slegste plek om dit te toets vanweë die hitte en humiditeit," het Savea Dinsdag aan The New Zealand Herald by die bekendstelling van die Superrugby-reeks in Mission Bay in Auckland gesê.